Χρονολόγιο της Αρχαίας Αιγύπτου

Η πλειονότητα των Αιγυπτιολόγων συμφωνεί στο περίγραμμα και σε πολλές λεπτομέρειες του χρονολογίου της Αρχαίας Αιγύπτου. Αυτή η επιστημονική συναίνεση είναι το λεγόμενο Συμβατικό Αιγυπτιακό Χρονολόγιο, το οποίο τοποθετεί την αρχή του Παλαιού Βασιλείου τον 27ο αιώνα π.Χ., την αρχή του Μέσου Βασιλείου τον 21ο αιώνα π.Χ. και την αρχή του Νέου Βασιλείου στα μέσα του 16ου αιώνα π.Χ.

Παρά τη συναίνεση αυτή, οι διαφωνίες παραμένουν εντός της επιστημονικής κοινότητας, με αποτέλεσμα οι χρονολογίες των παραλλαγών να αποκλίνουν κατά περίπου 300 χρόνια για την Αρχαϊκή Περίοδο, έως και 30 χρόνια για το Νέο Βασίλειο και μερικά χρόνια για την Ύστερη Περίοδο.

Επιπλέον, υπάρχει μια σειρά από «εναλλακτικά χρονολόγια» εκτός της επιστημονικής συναίνεσης, όπως το «Νέο Χρονολόγιο» που προτάθηκε τη δεκαετία του 1990, το οποίο μειώνει τις ημερομηνίες του Νέου Βασιλείου έως και 350 χρόνια, ή το «Χρονολόγιο της Γλασκώβης» (προτάθηκε 1978– 1982), το οποίο μειώνει τις ημερομηνίες του Νέου Βασιλείου έως και 500 χρόνια.

Παραπομπές 

Αιγυπτιολογία
Χρονολόγηση